รัฐบาลไทย-ข่าวทำเนียบรัฐบาล-​ที่ประชุมคณะรัฐมนตรี มีมติให้ความเห็นชอบวงเงินงบประมาณรายจ่ายประจำปีงบประมาณ พ.ศ. 2568 จำนวน 3,600,000 ล้านบาท และการปรับปรุงปฏิทินงบฯ ปี 68
วันอังคารที่ 16 มกราคม 2567
16/01/2567
​ที่ประชุมคณะรัฐมนตรี มีมติให้ความเห็นชอบวงเงินงบประมาณรายจ่ายประจําปีงบประมาณ พ.ศ. 2568 จํานวน 3,600,000 ล้านบาท และการปรับปรุงปฏิทินงบฯ ปี 68
​ที่ประชุมคณะรัฐมนตรี มีมติให้ความเห็นชอบวงเงินงบประมาณรายจ่ายประจําปีงบประมาณ พ.ศ. 2568 จํานวน 3,600,000 ล้านบาท และการปรับปรุงปฏิทินงบฯ ปี 68
วันนี้ (16 มกราคม 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (16 มกราคม 2567) มีมติเห็นชอบวงเงินงบประมาณรายจ่ายประจําปีงบประมาณ พ.ศ. 2568 จํานวน 3,600,000 ล้านบาท และการปรับปรุงปฏิทินงบฯ ปี 68
รองโฆษกประจําสํานักนายกรัฐมนตรีกล่าวว่า ตาม พ.ร.บ. วิธีการงบประมาณ พ.ศ. 2561 มาตรา 24 กําหนดให้ในการจัดทํางบฯ ประจําปี ให้สํานักงบประมาณ (สงป.) กําหนดนโยบายงบฯ ประจําปี ประมาณการรายได้ วงเงินงบฯ และวิธีการเพื่อชดเชยการขาดงบดุลฯ และเสนอต่อ ครม. เพื่อพิจารณาเห็นชอบ ประกอบกับตามปฏิทินงบฯ ปี 68 กําหนดให้ ครม.พิจารณาให้ความเห็นชอบนโยบาย วงเงินงบฯ และโครงสร้างงบฯ ปี 68 ในวันที่ 16 ม.ค. 67 โดยปีงบฯ 68 คาดว่า รัฐบาลจะจัดเก็บรายได้รวมจํานวน 3,454,400 ล้านบาท เมื่อหักการคืนภาษีของกรมสรรพากร และอื่นๆ คงเหลือรายได้สุทธิจํานวน 2,887,000 ล้านบาท
วงเงินงบฯ ปี 68 จํานวน 3,600,000 ล้านบาท เท่ากับกรอบวงเงินตามแผนการคลังระยะปานกลาง (ปีงบฯ 68-71) ที่ ครม. เห็นชอบเมื่อวันที่ 26 ธ.ค. 66 สําหรับ งบฯ ลงทุน และงบฯ ชําระคืนต้นเงินกู้ มีสัดส่วนอยู่ภายในกรอบที่กําหนดตาม พ.ร.บ การเงินการคลังของรัฐ พ.ศ. 2561 โดยมีสาระสําคัญดังนี้
1) โครงสร้างงบประมาณ ประกอบด้วยประมาณการรายจ่าย ดังต่อไปนี้ (1) รายจ่ายประจํา จํานวน 2,713,700 ล้านบาท เพิ่มขึ้นจากปีงบประมาณ พ.ศ. 2567 จํานวน 180,873.1 ล้านบาท หรือเพิ่มขึ้นร้อยละ 7.14 และคิดเป็นสัดส่วนร้อยละ 75.38 ของวงเงินงบประมาณ เพิ่มขึ้นจากปีงบประมาณ
พ.ศ. 2567 ซึ่งมีสัดส่วนร้อยละ 72.78 (2) รายจ่ายเพื่อชดใช้เงินคงคลัง ในปีงบประมาณ พ.ศ. 2568 ไม่มีรายการที่ต้องเสนอตั้งงบประมาณ (ปีงบประมาณ พ.ศ. 2567 ตั้งบประมาณไว้ จํานวน 118,361.1 ล้านบาท) (3) รายจ่ายลงทุน จํานวน 742,300 ล้านบาท เพิ่มขึ้นจากปีงบประมาณ
พ.ศ. 2567 จํานวน 24,577.8 ล้านบาท หรือเพิ่มขึ้นร้อยละ 3.42 และคิดเป็นสัดส่วนร้อยละ 20.62 ของวงเงินงบประมาณรวม เท่ากับสัดส่วนต่องบประมาณของปีงบประมาณ พ.ศ. 2567 (4) รายจ่ายชําระคืนต้นเงินกู้ จํานวน 144,000 ล้านบาท เพิ่มขึ้น จากปีงบประมาณ พ.ศ. 2567 จํานวน 25,680 ล้านบาท หรือเพิ่มขึ้นร้อยละ 21.70 และคิดเป็นสัดส่วนร้อยละ 4.00 ของวงเงินงบประมาณรวม เพิ่มขึ้นจากปีงบประมาณ พ.ศ. 2567 ซึ่งมีสัดส่วยร้อยละ 3.40
2) รายได้สุทธิ จํานวน 2,887,000 ล้านบาท เพิ่มขึ้นจากปีงบประมาณ พ.ศ. 2567 จํานวน 100,000 ล้านบาท หรือเพิ่มขึ้นร้อยละ 3.59
3) งบประมาณขาดดุล จํานวน 713,000 ล้านบาท เพิ่มขึ้นจากปีงบประมาณ พ.ศ. 2567 จํานวน 20,000 ล้านบาท หรือเพิ่มขึ้นร้อยละ 2.89 และคิดเป็นสัดส่วนร้อยละ 3.56 ของผลิตภัณฑ์มวลรวมในประเทศ (GDP) ซึ่งนับว่าลดลงจากปีงบประมาณ พ.ศ. 2567 ซึ่งก่อนหน้านี้มีสัดส่วนที่ร้อยละ 3.64
นอกจากนี้ ครม. ยังมีมติเห็นชอบการปรับปรุงปฏิทินงบฯ ปี 68 เนื่องจาก (1) ข้อสั่งการของ นรม. เมื่อวันที่ 9 มกราคม 2567 ที่ขอให้ทุกหน่วยงานให้ความสําคัญกับการนํานโยบายของรัฐบาล
มากําหนดเป็นจุดเน้นที่ต้องดําเนินการในปีงบประมาณ 68 และใช้เป็นกรอบแนวทางในการจัดทําแผนงาน/โครงการรองรับต่อไป โดยมีการกําหนดสัดส่วนการจัดสรรงบประมาณที่สะท้อนถึงนโยบายสําคัญของรัฐบาลที่ชัดเจน มีการกําหนดตัวชี้วัดในการดําเนินแผนงาน/โครงการที่ชัดเจน สามารถวัดผลได้อย่างเป็นรูปธรรม และกรณีจะเพิ่มหรือลดงบประมาณในรายการใด ต้องสามารถอธิบายเหตุผล และความจําเป็นได้อย่างชัดเจน (2) ให้จังหวัด และกลุ่มจังหวัดสามารถจัดทําข้อเสนอโครงการที่จะตอบสนองต่อความต้องการของประชาชนในพื้นที่ ให้สอดคล้องกับข้อเสนอของการกระจายอํานาจ เพื่อเพิ่มประสิทธิภาพการบริหารงานเชิงพื้นที่ของผู้ว่าราชการจังหวัดต่างๆ ซึ่งด้วยหลักการและเหตุผลทั้ง 2 ข้อข้างต้นนี้ จึงได้มีการเสนอปรับปรุงปฏิทินงบฯ ปี 68
ทั้งนี้มีกรอบเวลาที่สําคัญ อาทิ
-ธ.ค. 2566 - 2 ก.พ. 2567 หน่วยรับงบประมาณ จัดทํารายละเอียดคําของบประมาณรายจ่ายประจําปีงบประมาณ พ.ศ. 2568 ที่แสดงวัตถุประสงค์ แผนการปฏิบัติงานและแผนการใช้จ่ายงบประมาณที่สอดคล้องกับแผนปฏิบัติราชการของหน่วยรับงบประมาณ
-3 ก.พ. – 19 มี.ค. 2567 สงป. พิจารณารายละเอียดงบประมาณรายจ่ายประจําปีงบประมาณ
พ.ศ. 2568 และนําเสนอ ครม. และ 26 มี.ค. 2567 ครม. พิจารณาให้ความเห็นชอบรายละเอียด พร้อมแนวทางการปรับปรุงรายละเอียด
-สงป. ดําเนินการรับฟังความคิดเห็นการจัดทํางบประมาณ จากนั้นดําเนินการรับฟังความคิดเห็นการจัดทําร่าง พ.ร.บ.งบประมาณรายจ่าย
-ครม. รับทราบผลการรับฟังความคิดเห็นการจัดทําร่าง และพิจารณาให้ความเห็นชอบข้อเสนอร่าง พ.ร.บ. และให้ สงป. จัดพิมพ์ร่าง และเอกสารประกอบงบประมาณ
-28 พ.ค. 2567 ครม. พิจารณาให้ความเห็นชอบร่าง พ.ร.บ. งบประมาณรายจ่ายประจําปีงบประมาณ พ.ศ. 2568 และเอกสารประกอบงบประมาณ และนําเสนอสภาผู้แทนราษฎร
-5-6 มิ.ย. 2567 สภาผู้แทนราษฎร พิจารณาร่าง พ.ร.บ. งบประมาณรายจ่ายประจําปีงบประมาณ พ.ศ. 2568 วาระที่ 1
-ท้ายที่สุด 17 ก.ย. 2567 สํานักเลขาธิการคณะรัฐมนตรี นําร่างพ.ร.บ. งบประมาณรายจ่ายประจําปีงบประมาณ พ.ศ. 2568 ขึ้นทูลเกล้าฯ ถวายเพื่อประกาศบังคับใช้กฎหมายต่อไป